Burjassot acull l’ecoparc mòbil de la Emtre del 12 al 14 de gener
2025-07-24

Fidel a la seua cita mensual, el 2023 no anava a ser una excepció i l’ecoparc mòbil de la Emtre, l’Entitat Metropolitana per al Tractament de Residus, visitarà Burjassot durant tot l’any.

La primera visita confirmada és del dijous 12 al dissabte 14 de gener, sent el seu horari d’obertura, el dijous i el divendres de 10.00 a 14.00 i de 16.00 a 19.00 hores i el dissabte únicament en horari de matí, de 10.00 a 14.00 h. L’Ecoparc estarà situat en l’aparcament de Les Palmeres, just al costat del Mercat Municipal.

Els ecoparc mòbils de la Emtre faciliten que la ciutadania puga depositar aquells residus per als quals no existeixen contenidors específics, facilitant amb això el seu reciclatge.

Pintures, dissolvents o càpsules de café, entre altres, juntament amb llibres i revistes, piles, termòmetres, reactius de laboratori, aerosols, aparells electrònics xicotets bombetes, cartutxos d’impressores, telèfons mòbils i carregadors, bateries, DVD/CD o envasos contaminants són alguns dels elements que es poden depositar en els ecoparcs.

A la fi de mes, concretament del 30 de gener a l’1 de febrer, l’ecoparc tornarà a visitar Burjassot.